FC Džiugas

**Futbolo klubas „Džiugas“** (arba ***Telšių „Džiugas“, FC „Džiugas“***) – Lietuvos futbolo klubas iš Telšių. Originalus klubas buvo įkurtas 1923 m., atkurtas 1991, o vėliau ir 2014 metais.

## Istorija
### Klubo veikla 1923–1946 metais

Sporto asociacija „Džiugas“, vienijo Telšių futbolo ir krepšinio mėgėjus, rūpinosi šių sporto šakų plėtra Telšiuose. Įkurtas 1923 m. lapkričio 2 d. Sustiprėjo, kai 1926 m. susijungė su kitu klubu – „Laimute“. Tuo metu klubas turėjo 145 narius, klubo valdybos pirmininkas buvo S. Lukošius. Pirmąsias futbolo rungtynes komanda žaidė 1927 m. birželio 12 d. su vietos Lietuvos dviračių sąjungos komanda (2:2). Futbolininkai laimėjo I Žemaitijos čempionatą (1935). Komandoje žaidė J. Šlyžius, vėliau išgarsėjęs futbolininkas, knygos Futbolas autorius (1957). Žemaitijos čempionų vardus futbolininkai pelnė ir 1936, 1937. Pirmąsias tarpt. rungtynes jie žaidė 1938 su Latvijos Olimpija ir laimėjo 2:1. 1943–1944 m. futbolo komandoje žaidė vėliau žymūs krepšininkai K. Petkevičius, J. Nakutis, stalo teniso treneris V. Giedraitis, į JAV vėliau pasitraukęs krepšininkas ir treneris V. Grybauskas. 1942 pirmą kartą Lietuvos čempionate dalyvavo krepšininkai. 1945 krepšininkai V. Jasudėnas, J. Kilšauskas, K. Petkevičius, P. Stonkus, Z. Šveikauskas, A. Vasiliauskas, J. Žalys laimėjo bronzos, krepšininkės E. Bružaitė, J. Federavičiūtė, J. Krauzaitė, E. ir O. Slivinskaitės, J. Šulcaitė, O. Žilevičiūtė – sidabro medalius.

1946 m. klubas buvo prijungtas prie Žalgirio draugijos.

### Klubo atkūrimas 1991

Atkurtas 1991 metais dalyvavo žemesnių divizionų pirmenybėse. Iširo 1995 metais.

### Klubo atkūrimas 2014 m.
2014 m. buvo restruktūrizuotas Telšių sporto ir rekreacijos centro futbolo skyrius, likviduotas Telšių futbolo klubas „Mastis“ ir atkurtas „Džiugas“. 2014 m. telšiškiai rungtyniavo LFF II-os lygos, Vakarų zonoje, kurioje užėmė antrą vietą. 2015 m. debiutavo Pirmojoje lygoje, kurioje užėmė 10 vietą. 2016 m. Pirmoje lygoje vienu metu buvo trečioje pozicijoje, bet vėliau patyrė keletą pralaimėjimų ir nukrito žemyn.

2019 m. klubas surinko pajėgią sudėtį ir sėkmingai kovojo Pirmoje lygoje. Įpusėjus sezonui buvo pirmi. Likus dviem turams iki pirmenybių pabaigos užsitikrino nugalėtojų vardus ir galimybę kilti į A lygą.

2019 m. gruodžio 3 d. pranešta, kad klubas siekia 2020 m. A lygos licencijos. Licencijos reikalavimai nebuvo įgyvendinti, ir prašymas buvo atmestas. Klubas pateikė apeliacija, tačiau LFF Apeliacinio licencijavimo komiteto posėdis vykęs 2020 m. vasario 13 d. atsisakė nagrinėti VšĮ „Telšių futbolo ateitis“ apeliaciją dėl apeliacinio proceso reikalavimų pažeidimų. 2020 m. vasario 19 d. klubo vadovybė išplatino pranešimą, kad klubas atsisakė planų dalyvauti 2020 m. A lygoje . Žaidė Pirmoje lygoje, buvo vieni iš lyderių, tačiau sezono pabaigoje patyrė keletą pralaimėjimų ir galutinėje komandų rikiuotėje liko ketvirti. Kadangi 2021 m. A lyga buvo išplėsta iki 10 ekipų, todėl į ją pakviestos pirmos keturios Pirmos lygos ekipos, o „Džiugas“ tapo vienu iš A lygos naujokų tame sezone.

2021 m. birželio 15 d. LFF taurės aštuntfinalio rungtynėse prieš Be1 NFA nugalėjo varžovus rezultatu 6:0 ir žengė į kitą etapą.

2024 m. sezone ypač sėkmingai pradėjo čempionatą: po keturių turų buvo iškovoję aštuonis taškus ir turnyrinėje lentelėje užėmė pirmą vietą. Galutinėje rikiuotėje liko šešti.

## Rėmėjai
2021 m. sezone ant marškinėlių atsirado rėmėjų logotipas (Belmontas).

2021 m. liepos mėn. AB Orlen Lietuva tapo klubo generaliniu rėmėju.

## Klubo pavadinimas, logotipas
Džiugas – žemaičių padavimų personažas, siejamas su Džiugo kalnu šalia Telšių. Padavimuose minimas kaip milžinas, supylęs kalną. Kitur pasakojama, kad Džiugas buvęs didvyris, įkūręs Telšius, iškasęs Masčio ežerą, kovojęs su kryžiuočiais. Sakoma, kad jis buvęs toks galingas dėl velnių pagalbos. Jis galėdavęs su kuoka išmušti didžiausius priešų būrius, su šaknimi išrauti didelius medžius.

### Logotipas
Jame vaizduojama žemaičių simbolis lokys, rudame skyde.

## Spalvinė gama

### Sportinė apranga
;Sportinės aprangos pokyčiai:
* Namuose žaidžia rudai baltomis aprangomis.

* Atsarginės aprangos būdavo juodos spalvos.

; Aprangos gamintojai
* Joma – nuo 2014 m. iki šiol.

## Pasiekimai
* Žemaitijos čempionas (1935, 1936, 1937 m.)
* LFF I lygos nugalėtojas (2019 m.)

## Pasiekimai

## Sezonai
### Nuo 2014 metų

## Sudėtis
*Atnaujinta: 



|-----
! colspan="9" bgcolor="#B0D3FB" align="left" |
|----- bgcolor="#DFEDFD"







|-----
! colspan="9" bgcolor="#B0D3FB" align="left" |
|----- bgcolor="#DFEDFD"











|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 (Iker Ezequiel Scotto)
 *( iš KŽ)*

|-----
! colspan="9" bgcolor="#B0D3FB" align="left" | Džiugas / Džiugas B
|----- bgcolor="#DFEDFD"





|-----
! colspan="9" bgcolor="#B0D3FB" align="left" | Išnuomoti / paskolinti žaidėjai
|----- bgcolor="#DFEDFD"
 *(į FK Atmosfera)''

----

### Dubleriai
Dublerių ekipa vadinama Džiugas B. Nuo 2015 m. Džiugo B ekipa dalyvauja LFF II lygos pirmenybėse.

## Žymūs žaidėjai
*  Andrius Lipskis, (2015–2022 m.)
*  Marius Šluta, (2014–2018 m. žaidėjas, 2019–2022 m. buvo Telšių „Džiugo“ vyr. treneriu)
*  Tomas Rapalavičius, (2016-2024 m.)

## Trenerių štabas

:Vyr. treneris – Andrius Lipskis
:Trenerio asistentas – Miguel Mesquita
:Vartininkų treneris – Jevgenijs Belovs
:Fizinio parengimo treneris – João Azevedo

### Vyr. treneriai
*  Vijūnas Vasiliauskas (2015–2016 m.);
*  Anatolij Čumak (2016 m.);
*  Deivis Kančelskis (2017 m. – 2018 m. I ratas);
*  Vijūnas Vasiliauskas (2017–2018 m.);
*  Marius Šluta, (nuo 2019 m. sausio 29 d. iki 2022 m. birželio 13 d.
*  João Prates (nuo 2022 m. birželio 15 d.)
*  Andrius Lipskis, nuo 2024 sausio 10 d.

### Vartininkų treneriai
* Žydrūnas Mačaitis (nuo 2021 iki 2023 m.)
* Gytis Jakubaitis (2023 m.)
* Jevgenijs Belovs (nuo 2024 m.)

## Taip pat skaikykite
* Sporto asociacija Džiugas
* FC Džiugas (moterys)
* Džiugas B (dubleriai)
* FK Džiugas (1991)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* YouTube kanalas
* Transfermarkt
* Globalsportsarchive